
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 2T/59/2025 8825010331 15. 04. 2026 Mgr. Marcela Holubová ECLI:SK:OSVT:2026:8825010331.4
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Marcelou Holubovou na hlavnom pojednávaní konanom dňa 15.04.2026 vo Vranove nad Topľou, takto rozhodol: Obžalovaní: 1/ J. H., nar. XX.XX.XXXX v Trebišove, trvale bytom F. J. XXX, okr. Vranov nad Topľou, 2/ H.. R. V., nar. XX.XX.XXXX vo Vranove nad Topľou, trvale bytom F. J. XXX, prechodne L. J. XXX, okr. Vranov nad Topľou, sú vinní, že dňa 17.11.2024 v čase okolo 06:45 hod., po predchádzajúcej ústnej dohode s mal. S. H., nar. XX.XX.XXXX, trvale bytom F. J. XXX, okr. Vranov nad Topľou, prišli pred obchodný dom V. nachádzajúci sa na ulici G. P. XX vo Vranove nad Topľou, kde obaja obvinení spoločným konaním roztiahli rukami zamknuté dvojkrídlové presklené vchodové dvere vedúce do chodby obchodného domu, ktoré boli uzamknuté elektronickým bezpečnostným systémom, čím ich poškodili a dostali sa do vstupného priestoru obchodného domu, kde za nimi prišiel mal. S. H., ktorý zo skrinky nachádzajúcej sa v uvedenom priestore vzal diaľkový ovládač, ktorým otvoril vnútorné dvere vedúce na predajnú plochu obchodného domu a následne obvinený ml. R. V. vošiel na predajnú plochu a z regálu odcudzil 1 ks dronu zn. Silverlit, pričom následne obvinení s mal. S. H. spoločne vybehli von z obchodného domu a obvinený ml. R. V.Á. ukryl dron pod strom v okolí parkoviska obchodného domu a následne odišli z miesta preč, čím takto svojim konaním spôsobili poškodenému spol. V. R. R., C..R.. so sídlom M. R. X, L., A.Č.: XXX XXX XX odcudzením 1 ks dronu zn. Silverlit škodu vo výške 45,- Eur a poškodením vchodových dverí škodu vo výške 1.839,36 Eur, teda spoločným konaním si prisvojili cudziu vec tým, že sa jej zmocnili a čin spáchali vlámaním a spoločným konaním poškodili cudziu vec a spôsobili tak na cudzom majetku malú škodu, čím spáchali prečin krádeže podľa § 212 ods. 1 písm. b) Trestného zákona spáchaný v jednočinnom súbehu s prečinom poškodzovania cudzej veci podľa § 245 ods. 1 Trestného zákona vo forme spolupáchateľstva podľa § 20 Trestného zákona.
Z a t o i m u k l ad á: J. H. Podľa § 212 ods. 1 Trestného zákona, za použitia § 38 ods. 2 Trestného zákona, § 41 ods. 1 Trestného zákona, § 54 Trestného zákona úhrnný trest povinnej práce vo výmere 250 (dvestopäťdesiat) hodín. Podľa § 55 ods. 3 Trestného zákona je obžalovaný povinný vykonať trest povinnej práce osobne, bez nároku na odmenu a vo svojom voľnom čase. Podľa § 55 ods. 1 Trestného zákona je obžalovaný povinný trest povinnej práce vykonať najneskôr do 1 roka od nariadenia výkonu trestu.
H.. R. V. Podľa § 101 ods. 1 Trestného zákona súd podmienečne upúšťa od potrestania mladistvého obžalovaného. Podľa § 101 ods. 2 Trestného zákona súd určuje skúšobnú dobu v trvaní 12 (dvanásť) mesiacov.
Podľa § 287 ods. 1 Trestného poriadku ukladá obžalovaným povinnosť nahradiť spoločne a nerozdielne poškodenému V. R. R. a.s. so sídlom M. X. R. X, XXX XX L. - H. Č. K.A., A.: XX XXX XXX škodu v sume 1884,36 eura (tisícosemstoosemdesiatštyri eur a tridsaťšesť centov) a podľa § 288 ods. 1 Trestného poriadku odkazuje poškodeného so zvyškom nároku na náhradu škody na civilný proces. odôvodnenie: Písomné vyhotovenie tohto rozsudku neobsahuje v zmysle § 172 ods. 2 Trestného poriadku odôvodnenie, pretože po jeho vyhlásení sa oprávnené osoby vzdali práva podať odvolanie. Poučenie: P o u č e n i e : Proti tomu rozsudku možno podať odvolanie do 15 dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. V prospech obžalovaného môžu rozsudok odvolaním napadnúť i príbuzní obžalovaného v priamom rade, jeho súrodenci, osvojiteľ, osvojenec, manžel a druh, pokiaľ to nie je proti jeho vôli s výnimkou ak ide o mladistvých. O odvolaní rozhodne Krajský súd v Prešove.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2026:8825010331.4 (dáta aktuálne k 9. 11. 2026). Záväzné je znenie zverejnené súdom.




